1. **számú melléklet**

**A Szerződés Teljesítésébe bevont személyek titoktartási nyilatkozata**

Alulírott:

|  |  |
| --- | --- |
| Név: |  |
| Születési hely és idő: |  |
| Édesanyja születési neve |  |
| Állandó lakóhely címe: |  |
| Személyi igazolványszáma |  |

ezúton visszavonhatatlan és feltétel nélküli kötelezettséget vállalok arra, hogy a PTE Politechnika Kutató, Fejlesztő és Tervező Korlátolt Felelősségű Társaság (székhelye: 7624 Pécs, Boszorkány u. 2., cégjegyzékszáma: 02 09 010197, a továbbiakban, mint „Szolgáltató”) megbízásából, vagy alkalmazottjaként a Pécsi Tudományegyetem számára végzett iratkezelési tevékenység ellátása során megismert, átadott, illetve hozzáférhetővé tett információkat, adatokat, tényeket, vagy egyéb dokumentációt (a továbbiakban együtt: Információ) bizalmasan kezelem.

Szavatolom, hogy a tevékenységem során tudomásomra jutott, illetve birtokomba került Információkat a Pécsi Tudományegyetem arra feljogosított képviselőjének előzetes és kifejezett írásbeli hozzájárulása nélkül semmilyen módon nem adom át és nem közlöm illetéktelen személy(ek)kel, nem hozom nyilvánosságra, nem teszem hozzáférhetővé, azokat kizárólag a tevékenységem körében, a Szolgáltatóval kötött szerződés teljesítése érdekében és céljából használom fel.

Tudomásul veszem, hogy a titoktartási kötelezettség és megsértésének következményei időbeli és földrajzi korlátozás nélkül terhelnek.

Tudomásom van róla, hogy a titoktartási nyilatkozat nem vonatkozik azokra az esetekre, ha bíróság, vagy más hatóság a titok kiadására kötelez, feltéve, hogy a titoktartási kötelezettség alól az arra illetékes szervtől, személytől felmentést kaptam.

Tudomásul veszem, hogy a Polgári Törvénykönyv és a Pécsi Tudományegyetemmel kötött szerződés alapján a Szolgáltató kártérítési kötelezettséggel tartozik a Pécsi Tudományegyetem valamennyi vagyoni és nem vagyoni kára esetén, amennyiben azt a Szolgáltató bármely tulajdonosa, tisztségviselője, alkalmazottja vagy megbízottja a jelen titoktartási nyilatkozatban vállaltak akár részben, akár egészben, szándékosan vagy gondatlanul történő megsértésével okozta.

Jelen titoktartási nyilatkozatra Magyarország jogszabályai az irányadóak.

A nyilatkozat három (3), egymással teljesen megegyező példányban készült, amelyből egy eredeti példány a nyilatkozatot tevőt, egy eredeti példány a Szolgáltatót, egy eredeti példány a Pécsi Tudományegyetemet illeti meg.

Kelt: Pécs, 20……………….

|  |  |
| --- | --- |
| ……………………………………. |  |
| nyilatkozattevő aláírása |  |
| ……………………………………. | ……………………………………. |
| tanúNév:……………………………………………..Állandó lakóhely címe………………………… | tanúNév:……………………………………………..Állandó lakóhely címe………………………… |